Poluvrijeme eliminacije
Poluvrijeme eliminacije (Poluvrijeme izlučivanja ili biološko poluvrijeme) neke tvari je vrijeme koje je potrebno da tvar (lijek, radioaktivni element i drugo) izgubi pola svoje farmakološke, fiziološke ili radiološke aktivnosti. Poluvrijeme eliminacije je važan farmakokinetički parametar i obično se obilježava kao t1/2, nekad i kao b1/2 da bi se razlikovalo od vremena poluraspada radioaktivnih elemenata. Dok se radioaktivni izotopi raspadaju po principima kinetike, te im je brzina raspadanja ravnomjerna, izlučivanje tvari iz živog organizma se zasniva na mnogo kompleksnijim principima te ga je mnogo teže izmjeriti.